C 225/8
LV
Eiropas Savienības Oficiālais Vēstnesis
27.6.2023.
29.
Lai pienācīgi veiktu OLAF regulā noteiktos pārraudzības uzdevumus, komitejai ir nepieciešama piekļuve jēgpilnai, visaptverošai, pietiekamai un savlaicīgai informācijai.
Jaunajā Regulas (ES, Euratom) Nr. 883/2013 (9) 15. panta 1. punktā ir noteikts, ka komitejai būtu jāpiešķir piekļuve visai OLAF informācijai un dokumentiem, kurus tā uzskata par nepieciešamiem savu pārraudzības un uzraudzības uzdevumu veikšanai. 30.
Pašreizējā darba vienošanās starp OLAF un komiteju (10) nodrošina komitejai daļēju tiešo piekļuvi ar lietām saistītai informācijai, kas pieejama un reģistrēta OLAF lietu pārvaldības sistēmā (OCM).
Konkrētāk, saskaņā ar darba vienošanās 13. panta 2. punktu komitejai ir jānodrošina pilnīga piekļuve uzsāktajām izmeklēšanām, kas ilgst vairāk nekā 12 mēnešus. 31.
Saistībā ar to, gluži tāpat kā katru gadu, Uzraudzības komiteja no OLAF saņēma informāciju par izmeklēšanām, kas ilgst vairāk nekā 12 mēnešus.
Lai labāk saprastu, kāpēc atsevišķas izmeklēšanas prasa ilgu laiku, komiteja galveno uzmanību pievērsa OLAF izmeklēšanām, kas ilgst vairāk nekā 36 mēnešus.
3.2.1.
Uzraudzības komitejas 2022. gadā saņemtie ziņojumi par izmeklēšanām, kuru ilgums pārsniedz 12 mēnešus 32.
Ja izmeklēšanu nevar pabeigt 12 mēnešu laikā pēc tās uzsākšanas, OLAF regulas 7. panta 8. punktā (11) OLAF ģenerāldirektoram ir noteikts pienākums iesniegt formālu ziņojumu komitejai 12 mēnešu laikā pēc izmeklēšanas uzsākšanas un pēc tam ik pēc sešiem mēnešiem.
Šajos ziņojumos OLAF norāda iemeslus, kāpēc izmeklēšana nav pabeigta, un attiecīgā gadījumā (12) – korektīvos pasākumus, kas veicami, lai paātrinātu izmeklēšanas gaitu, kā arī plānoto pabeigšanas termiņu. 33.
Komiteja 2022. gadā no OLAF saņēma 751 ziņojumu par 467 individuālām lietām, kuru izmeklēšanas ilgums pārsniedz 12 mēnešus.
54,17 % no visām paziņotajām lietām tika izmeklētas ilgāk nekā 24 mēnešus (1. attēls).
OLAF izmeklēšanu iedalījums pa nozarēm ir redzams 2. attēlā.
1. attēls
(9) (10) (11) (12)
Grozīta ar Regulu (ES, Euratom) 2020/2223.
Darba vienošanās starp OLAF un OLAF Uzraudzības komiteju ir pieejama vietnē https://supervisory-committee-olaf.europa.eu/ system/files/2021-10/OLAF%20SC%20WA%20signed.pdf.pdf.
Regulas (ES, Euratom) Nr. 883/2013 7. panta 8. punktā ir noteikts: “Ja izmeklēšanu nevar pabeigt 12 mēnešos pēc tās sākšanas, ģenerāldirektors pēc minētā 12 mēnešu laikposma beigām un ik pēc 6 mēnešiem pēc tam ziņo Uzraudzības komitejai, minot iemeslus un plānotos korektīvos pasākumus, kuru mērķis ir paātrināt izmeklēšanas gaitu.”
Vārdi “attiecīgā gadījumā” OLAF regulas 7. panta 8. punkta tekstā tika iekļauti ar grozījumu Regulu (ES, Euratom) 2020/2223.